
PROGRAM KONFERENCE 

08.30 – 09.00 	Prihod udeležencev in kava
09.00 – 09.10 	Uvodni pozdrav: Dejan Turk, predsednik uprave A1 Slovenija
[bookmark: _GoBack]09.10 – 09.20	Uvodni nagovor: Predsednica Republike Slovenije Nataša Pirc Musar
09.20 – 09.45 	Predstavitev rezultatov raziskave UNICEF: Neja Čopi
09.45 – 10.25 	Vzroki in posledice medvrstniškega in spletnega nasilja: dr. Kristijan Musek Lešnik
10.25 – 10.40 	Odmor
10.40 – 11.15	Kdaj in kako nam lahko pomaga policija: Predstavnik Policijske uprave
11.15 – 11.55 	Podpora učiteljem pri soočanju z medvrstniškim nasiljem (primer s Švedske) - vloga šolskih svetovalcev: Lea Colner 
11.55 – 12.55 	Kosilo in priložnost za mreženje
12.55 – 13.20 	Digitalna tehnologija kot učno orodje – primer platforme Spletne brihte 2.0: Matija   Torlak, Digital School 
13.20 – 13.55 	Življenje onkraj zaslonov: ustvarjanje spodbudnega okolja v šoli - Primer dobre prakse OŠ Simon Jenko: Matic Novak, Modri junaki
13.55 – 14.05 	Odmor 
14.05 – 15.05 	Okrogla miza: Kako ustvariti varno digitalno okolje v šoli
1. Tilen Hočevar, Logout
1. Predstavnik Policijske uprave
1. Ingrid Klemenčič, Ravnateljica OŠ Simon Jenko

15.10	Zaključek
*Organizator si pridružuje pravico do spremembe programa.

GOVORCI IN GOVORKE
Kristjan Musek Lešnik
Dr. Kristijan Musek Lešnik je psiholog, pisatelj, predavatelj in predstojnik Centra za pozitivno psihologijo na Fakulteti za matematiko, naravoslovje in tehnologijo Univerze na Primorskem. Je tudi dolgoletni član in predsednik Strokovnega sveta Republike Slovenije za splošno izobraževanje. Njegovo delo vodi želja po spodbujanju življenjskih veščin pri otrocih in mladih, ki jim bodo pomagale razviti se v odporne, povezovalne, hvaležne, optimistične ljudi.

Neja Čopi, UNICEF Slovenija
Neja Čopi že skoraj desetletje na UNICEF-u Slovenija deluje na področju zagovorništva otrokovih pravic. Kot vodja projekta U-Report Slovenija se ukvarja z vključevanjem otrok in mladih v procese odločanja ter razvojem inovativnih načinov za spodbujanje njihove aktivne participacije. Svoje delo nadgrajuje tudi z mednarodnimi izkušnjami, med drugim sodelujem s Svetom Evrope pri pobudah, povezanih s participacijo otrok in mladih ter uresničevanjem njihovih pravic.

Lea Colner
Lea Colner je mednarodno priznana pedagoginja, strokovnjakinja za šolski menedžment ter promotorka inovativnih pristopov v vzgoji in izobraževanju. S svojim delom na področju razvoja učenja, vodenja šol in sodobnih pedagoških praks aktivno deluje doma in v tujini. Je tudi avtorica knjige Pedagoški pristop Storyline in velika zagovornica sodobnih, otroku spodbudnih oblik poučevanja, ki temeljijo na radovednosti, ustvarjalnosti in čustveni varnosti.

Matija Torlak
Matija Torlak je ustanovitelj Digital School, na kateri otroke in mladostnike na izzive prihodnosti pripravljajo s podajanjem digitalnih znanj. Je tudi strokovnjak za digitalno transformacijo in umetno inteligenco z dolgoletnimi izkušnjami pri izobraževanju učiteljev. Njegov pristop temelji na praktičnih rešitvah, ki so takoj uporabne v razredu, s poudarkom na etični in varni uporabi sodobnih tehnologij.

Tilen Hočevar
Tilen Hočevar je nekdanji košarkarski trener, mladinski delavec, po izobrazbi varstvoslovec in magister socialnega dela. Je športni navdušenec, ljubiteljski kuhar, popotnik in avanturist, ki skuša mladim osvetliti nevarnosti sodobne tehnologije, ohraniti ali vrniti izginjajoče elemente analognega sveta ter predvsem uravnotežiti razmerje med “resničnim” in “virtualnim”.

Ingrid Klemenčič
Mag. Ingrid Klemenčič, ravnateljica na OŠ Simona Jenka Kranj, je soavtorica več publikacij in člankov, ki obravnavajo medvrstniško nasilje, in tudi soavtorica Protokolov ob zaznavi in obravnavi medvrstniškega nasilja v VIZ in Priročnika Obravnavanje nasilja v družini. Fokus njenega profesionalnega dela je vsa leta usmerjen na področje oblikovanja in soustvarjanja varnega učnega okolja, v svojem delu pa se osredotoča na predvsem sistemski pristop k medvrstniškemu nasilju, s poudarkom na prepoznavi, obravnavi in preventivi.

DOSTOPNOST
Konferenca bo potekala v Veliki dvorani Fakultete za družbene vede v Ljubljani. 
Dostop v fakulteto je mogoč z dveh vhodov, glavnega s Kardeljeve ploščadi 5, ali stranskega z Gosarjeve ulice. Velika dvorana se nahaja v 2. nadstropju in je dostopna po stopnicah ali z dvigalom. Do dvorane vas bodo vodili smerokazi. Dostop je primeren tudi za gibalno ovirane.
Prihod in parkiranje
Udeležence spodbujamo, da za prihod na konferenco izberejo trajnostni način mobilnosti. 
Od glavne železniške oz. avtobusne postaje Ljubljana se odpravite do mestnega postajališča na Bavarskem dvoru. Do FDV vas pripeljejo mestni avtobusi številka 6 ali 8 (izstopite na postajališču Mercator) ali številka 20 (izstopite na postajališču Kardeljeva ploščad). Od tam vas bodo do FDV vodili smerokazi.
Če boste prišli z avtomobilom, priporočamo parkiranje na parkirišču pri Ekonomski fakulteti ali P+R Stožice. 

